НЕКА БУДЕ ШТО БИТИ НЕ МОЖЕ

 ( Писано на 200-годишњицу Његошевог рођења по тексту Матеја Арсенијевића из Византијског огледала 3/1995)

 Ноћ мјесечна звјездама осута

 По Косову све војска просута

 Сном мртвијејем она мирно спава

 Док злослутног ћука чујеш јава

 Сам кнез Лазар услед несанице

 Тихо своје умиваше лице

 Испред своје цркве Самодерже

 Докле срце у њему се стеже

 Своје лице кропи из крчага

 Да са водом он одагна врага

 Ко да себе други пут крштава

 Јован- водом он се то спашава

 Као некад Јован што је Христу

 Из Јордана захватајућ чисту

 Воду свету приправио Христу

 Да очува вазда душу исту.

 Душу исту свога Бога Оца

 Створитеља вјечног ствараоца

 Па и онда кад би на Голготи

 Он свог Оца не даде срамоти

 Воздигну се Оцу у небеса

 Па да видиш и тога чудеса

 Васкрсну се и народу јави

 Свако њега започе да слави

 Бјеше оно што је немогуће

 Ал то бјеху силе свемогуће

 Свемогућег Бога Оца силе

 Што су многе вјерне утјешиле

 Те су силе утјешиле кнеза

 Сваког свога оплакујућ витеза

 Јер знао је сјутра када сване

 Ти витези одбројаће дане

 Од бијелог дана Видовдана

 За њих више неће бити дана

 Од словенског бога Световида

 Тај дан оста да им ране вида

 Ране љуте свукуда расуте

 Куда крећу силе сумануте

 Осионе те вражије војске

 Која гази Божије и чојске

 Куд год дође та војска ђавоља

 Свуда бјеху јади и невоља

 Свуд похара и зулум се чини

 И по дану и по мјесечини

 Мушко женско све то поста робље

 Боље да их све позоба гробље

 Но што мушко јањичар постаде

 А женскиње у харем нестаде

 А кнезове ето широм нуде

 Да вазалом вјечним сваки буде

 Да земаљско благо даље теку

 Док им народ на мукама пеку

 Све то кнез је на Косову знао

 Ал и Боже путе препознао

 Знао да ће погибију љуту

 Наплатити на божанском путу

 Знао да што њему бјеше немогућим

 Да ће успјет с Богом Свемогућим

 Да ће смрћу опирућ се смрти

 Да ће и он некад васкрснути

 Знао и он не живећ залудо

 Иди мудро не изгини лудо

 Ал је знао и он и војска му

 Без слободе царство не треба му

 Да господство право му следује

 За слободу када се жртвује

 За слободу народа својега

 од тог нема господства бољега

 Знао кнез је кроз вјекова тмуше

 Своје војске да ће спасит душе

 Предајућ их силноме Господу

 Те народу подарит слободу

 Да ће у том страдалном народу

 Очувати вјеру у слобободу

 Васкрсења да нема без смрти

 Су три прста док се човјек крсти

 Уз Оца Сина и Духовна пута

 Народ никад неће да залута

 На бојноме пољу падајући

 Ка Господу себе уздижући

 Тако бјеше тако и остаде

 Па Косово Голгота постаде

 И Косово оста да се памти

 Кнез и Христос вјечнаја памјати

 Од кад Милош обори Султана

 Оста српска душа неспутана

 Вазда она нађе своје путе

 Да се брани од свакакве смуте

 Па и данас у времену овом

 Смутном јадном нечесовом

 Са свих страна док кидишу широм

 Србин трпи ал не да им смиром

 Не да Србин да му други дојде

 Да му крвник да мјеру слободе

 Него силник не може да схвати

 Што тo једном Србин не прихвати

 Докле више с јачим се рвати

 Докле више тако скапавати

 Рад слободе о памети луде

 Кад ће једном доста да им буде

 Па натисти са свих страна плету

 Густу мрежу да Србе саплету

 Да им свуда затварају путе

 Занавијек да их једном спуте

 Да разоре силе Светог Вида

 Словенскога бога путовида

 Од овијех Српскијех потока

 Па све тамо до Владивостока

 Да Србину никад не засија

 Ни слобода ни земља Русија

 Правослаљем својим никад више

 Светосављем никад да продише

 Српску болест треба уништити

 Те натисте тако заштитити

 Тако рече вођа четвороги

 Што на Србље одавно се роги

 У времену новога свијета

 Србин може само да засмета

 У натовском новоме свијету

 Нема мјеста Србину проклету

 Србин да се слободом окива

 Тако више не може да бива

 Да господсво духа они теку

 Ругајућ се смрти и поретку

 Тај поредак створен од бесправља

 Трпјет може само свијест бравља

 Ал тирјанству ногом за врат стати

 Од тог Србин неће одустати

 Од тог Србин одустати неће

 Док се Сунце око Земље креће

 Он ће вазда чињет немогуће

 Вођен вољом Силе Свемогуће

 Свједочанства томе остадоше силна

 Давно прије од бана Кулина

 Све то памти оно дивно слово

 Наше славно слово Ћирилово

 Од врмена кад су про силних Карпати

 Кроза жбуње и честу папрати

 Каруцама на таљиге пусте

 Кроза степе прокрчили путе

 Преко Дњепра што се даном пари

 Преко Дњестра што но даном стари

 Преко Прута што се упрутио

 Тим се путем Србин упутио

 Шибали га све вјетрови љути

 Али ништа Србе не помути

 Ништа њега не може да спута

 Да слободи увјек нађе пута

 Па и данас када свака смута

 Хоће њима да замрачи пута

 Када они од памети жуте

 Нуде њима натистичке путе

 Божим путем ко Божије стадо

 Вазда Србин ишао је радо

 Али Србин никад и никада

 Бесловесна не слиједи стада

 Докле други јадни богораде

 Смишљајућ му свакојаке јаде

 Србин никад не оста без наде

 Док за њега силе Боже раде

 Дијете му берући бокора

 Пиће воду са бистра извора

 Слушајући дивну хармонију

 Зрикаваца у пољу и гају

 Славуј њему дивну пјесму поје

 Тамо горе у шумско осоје

 Кликтај орла горе у висине

 Мамећ њега да се горе вине

 Сва та силна та Божија ткања

 Човјеку су велика надања

 Да он никад сам самцијат није

 Да постоје и силе Божије

 Да постоје и силе Божије

 Сваком оном ко поклеко није

 Пред силнима у овом свијету

 Бесчастију одоље проклету

 Наше дане живота земнога

 Србин прави живи до једнога

 Не робујућ никоме ни себи

 И у себи он губу тријеби

 Само тако уз тако прегнуће

 Он призива силе свемогуће

 На огњиште од рођене куће

 Да Божије буде и будуће

 Он никоме ниједном народу

 Никад није арчио слободу

 Но је вазда знао да се диви

 Сваком оном ко слободом живи

 Србин прави народу је вјеран

 Никад јадан и никад чемеран

 Вјеран себи а Богу највише

 Он не трпи друге силе више

 Не робује силном и посилном

 Нити својем нити тамо ином

 Слободан је сваком своје рећи

 Па да ће га на ватри испећи

 За својега вазда својим био

 И вазда му добро учинио

 Мученику подметао плећи

 У том истом он бјеше највећи

 Бог ће дати својему Србину

 Да кроз срце прошири пртину

 Да у њему не остане смеће

 Тако Србин ка Господу креће

 Тад Србину бит ће лако истом

 Да прихвати својом душом чистом

 Сваког оног који на свом пољу

 Све Божију извршава вољу

 И онога што по пољу сије

 Да одрани душе најмилије

 Па до оног те хоће науком

 Да се отме свом незнању пуком

 Да божанске микрокозма луче

 Освијетле и народ подуче

 Да саборност Срца Ума Душе

 Ништа више и никад не сруше

 Нек се тако свето тројство држи

 И оно ће све силе да спржи

 Силе тмуша што к Србину хрле

 Да му једном свијећу утуле